Document ID: /fineweb-2-swissfilter-quality_10-filterrobots/filtered/02038.jsonl.gz/1977

Sin basa da funtaunas dad archiv, discurs ed intervistas ha il Departement Istorgia da l'Universitad da Basilea intercurì quel chapitel stgir. Il passà da la clinica Waldhaus a Cuira e Beverin a Cazas è vegnì examinà, cun resguardar persunas pertutgadas ad involvidas.
Divers aspects sut la marella
Il studi da ha intercurì divers aspects da la psichiatria en il Grischun. Mesiras repressivas per motivs da provediment han caracterisà la psichiatria dal Grischun. In terz fin la mesadad da las entradas en la psichiatria eran entradas sfurzadas.
Durant il 20avel tschientaner è la psichiatria Grischuna stada in da plirs centers per perscrutaziuns ereditar-biologicas en Svizra. Las clinicas Grischunas èn era s'engaschadas fermamain per sviluppar e per applitgar novas terapias sco per exempel curas d'insulin.
Experiments cun medicaments betg admess hai dà mo en cas singuls.
Cas excepziunal
La clinica Beverin a Cazas saja stà in cas excepziunal ed unic cun la multifuncziunalitad da la psichiatria, tgira e praschun. Quai na devi e datti nagliur auter.